پانێڵەکە جە کەمپوو سەرڎەموو شارۊچکەو ئەحداسینە کانتۊنوو شەهباینە لوا ڕاوە، جە چوارچوەو چالاکییەکانە بۊنەو ١١مین ساڵیادوو شۊڕشوو ١٩ تەمووزوو ٢٠١٢.
پانێڵەکە بە درووشموو "بە ڕۊحوو ژەنە مدرامانکەرا و ئیرادەو گەلە شۊڕشگێڵنا، شۊڕشوو ١٩ تەمووزی بەرز کەرمێوە" لوا ڕاوە، ئەنداماو پەیەدەی و نوێنەراو پارتە سیاسییەکا و ئەرەمەرزیایە مەدەنییەکا بەشدارۍ بێنۍ.
ڕاوەبەروو پەیەدەی_لەقوو عەفرینی، سورەیا موستەفا، جە واچەو خێراماینە، ئاماژەش کەرد کرد بە دەوروو شۊڕشی جە ڕێکوستەی گەلینە و واتش: "گەل جە سفرۊ دەسش پەنە کرد و جە ڕاو شۊڕشیوە ڕیزەکێش ڕێکۍ وستۍ،شۊڕش بونیادوو گلێرگەیش پتەوتەر کەرد. شۊڕش فرسەتش دا پێکئامایەکا تا بە زوانوو وێشا بوانا، بەتایبەت کورڎەکێ".
دەربارەو دەوروو ژەنۍ شۊڕشنە، سورەیا واتش: "ژەنی بناغەو شۊڕشینۍ. شۊڕشنە هەنگامۍ گەورێشا نیۍ. ژەنی جە ڕاو  شۊڕشیوە وێشا ئشناسا"، داواشا وەنەو ژەنا کەرڎە "کۊشیاکەیشا قەوەتتەر کەرا".
دماتەر بڕۍ جە بەشداربییاو پانێڵەکەی باسشا جە گرنگیی شۊڕشوو سەرنیشت و وەرکەوتوو سوریای کەرد، سەروو بناغەو پڕۊژەو نەتەوەی دیموکراتیکوو ڕابەروو گەلوو کوردی عەبدوڵا ئۊجالانی، پێسە جوابێوە پەی دەرئەنجامەکاو پەیماننامەو لۊزانی (٢٤ تەمموزوو ١٩٢٣)، واتشا، ئی سەدە بۊ بە سەدەو ئامایدیی ئازادی و دیموکراسیی گەلا.
س.ز
